Úradný vestník L 184 , 17/07/1999 S. 0037 - 0041



Rozhodnutie Komisie z 29. júna 1999 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS týkajúcej sa zariadení na vykurovanie vnútorných priestorov (oznámené pod číslom dokumentu C(1999) 1479) (Text s významom pre EHP) (1999/471/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], naposledy zmenenú a doplnenú smernicou 93/68/EHS [2], najmä na jej článok 13 ods. 4, (1) keďže sa od Komisie žiada, aby podľa článku 13 ods. 3 smernice 89/106/EHS vybrala medzi dvomi postupmi preukazovania zhody výrobku "čo najjednoduchší postup zlučiteľný s bezpečnostnými požiadavkami"; keďže to znamená, že je potrebné rozhodnúť, či pre daný výrobok alebo skupinu výrobkov je existencia systému vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou pre preukázanie zhody, alebo či je z dôvodov týkajúcich sa plnenia kritérií uvedených v článku 13 ods. 4 potrebná intervencia schváleného certifikačného orgánu; (2) keďže článok 13 ods. 4 vyžaduje, že takto určený postup musí byť vyznačený v mandátoch a v osobitných technických ustanoveniach; keďže je preto potrebné definovať pojem výrobky alebo skupina výrobkov, ktorý sa používa v mandátoch a v osobitných technických ustanoveniach; (3) keďže dva postupy ustanovené v článku 13 ods. 3 sú podrobne uvedené v prílohe III k smernici 89/106/EHS; keďže je preto potrebné jasne stanoviť metódy, ktorými sa tietodva postupy musia vykonať pre každý výrobok alebo skupinu výrobkov, odkazom na prílohu III, pretože v prílohe III sa uprednostňujú určité systémy; (4) keďže postup uvedený v bode a) článku 13 ods. 3 zodpovedá systémom stanoveným v prvej možnosti, bez nepretržitého dohľadu a v druhej a tretej možnosti v bode ii) oddielu 2 prílohy III a postup uvedený v bode b) článku 13 ods. 3 zodpovedá systémom stanoveným v bode i) oddielu 2 prílohy III a v prvej možnosti, s nepretržitým dohľadom, v bode ii) oddielu 2 prílohy III; (5) keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov uvedených v prílohe I sa musí preukazovať postupom, pri ktorom má výrobca výhradnú zodpovednosť za systém vnútropodnikovej kontroly, ktorý zabezpečuje, že výrobok sa zhoduje s príslušnými osobitnými technickými ustanoveniami. Článok 2 Zhoda výrobkov uvedených v prílohe II sa musí preukazovať postupom, pri ktorom okrem systému vnútropodnikovej kontroly, ktorý uplatňuje výrobca, vykonáva schválený certifikačný orgán hodnotenie a dohľad nad systémom vnútropodnikovej kontroly alebo nad samotným výrobkom. Článok 3 Postup preukazovania zhody uvedený v prílohe III musí byť vyznačený v mandátoch pre európske technické osvedčenie. Článok 4 Toto rozhodnutie je adresované členským štátom. V Bruseli 29. júna 1999 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Zariadenia na vykurovanie vnútorných priestorov bez vnútorného zdroja energie [1] (najmä radiátory, konvektory, konvektory so zabudovaným ventilátorom, soklové vykurovacie telesá, panely osadené v podhľadoch a iné stabilné tepelné žiariče, zostavy pre stenové a podlahové vykurovanie) Na použitie v budovách okrem tých, ktoré podliehajú predpisom pre požiarnu odolnosť výrobkov vyrobených z materiálov patriacich do tried A [2], B [3], C [4]. Zariadenia na vykurovanie vnútorných priestorov, ktoré spaľujú pevné a kvapalné palivá [5] (najmä pece na vykurovací olej, bytové kuchynské sporáky, izbové vykurovacie telesá, krbové pece, vykurovacie vložky, saunové pece) Na použitie v budovách okrem tých, ktoré podliehajú predpisom pre požiarnu odolnosť výrobkov vyrobených z materiálov patriacich do tried A [6], B [7], C [8]. [1] Okrem elektrických zariadení. [2] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [3] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [4] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [5] Okrem zariadení, ktoré spaľujú plynné palivá a telies špecificky navrhnutých na použitie v priemyselných procesoch, ktoré prebiehajú v priemyselných objektoch. [6] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [7] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [8] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). -------------------------------------------------- PRÍLOHA II Zariadenia na vykurovanie vnútorných priestorov bez vnútorného zdroja energie [1] (najmä radiátory, konvektory, konvektory so zabudovaným ventilátorom, soklové vykurovacie telesá, panely osadené v podhľadoch a iné stabilné tepelné žiariče, zostavy pre stenové a podlahové vykurovanie) Na použitie, ktoré podlieha predpisom pre požiarnu odolnosť výrobkov vyrobených z materiálov patriacich do tried A [2], B [3], C [4]. Zariadenia na vykurovanie vnútorných priestorov, ktoré spaľujú pevné a kvapalné palivá [5] (najmä pece na vykurovací olej, bytové kuchynské sporáky, izbové vykurovacie telesá, krbové pece, vykurovacie vložky, saunové pece) Na použitie, ktoré podlieha predpisom pre požiarnu odolnosť výrobkov vyrobených z materiálov patriacich do tried A [6], B [7], C [8]. [1] Okrem elektrických zariadení. [2] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [3] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [4] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [5] Okrem zariadení, ktoré spaľujú plynné palivá a telies špecificky navrhnutých na použitie v priemyselných procesoch, ktoré prebiehajú v priemyselných objektoch. [6] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [7] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). [8] Materiály, ktorých požiarna odolnosť má tendenciu meniť sa počas výroby (vo všeobecnosti tie materiály, u ktorých dochádza k chemickej modifikácii, napr. spomaľovače horenia, alebo u ktorých zmeny zloženia môžu spôsobiť zmeny požiarnej odolnosti). -------------------------------------------------- PRÍLOHA III Poznámka: pre výrobky, ktoré majú viac ako jeden spôsob zamýšľaného použitia, stanovený v nasledujúcich skupinách, sú úlohy schváleného orgánu, vyplývajúce z príslušných systémov preukazovania zhody, kumulatívne. SKUPINA VÝROBKOV ZARIADENIA NA VYKUROVANIE VNÚTORNÝCH PRIESTOROV (1/2) 1. Systémy preukazovania zhody Pre ďalej uvedený výrobok (výrobky) a ich zamýšľané použitie je potrebné, aby CEN/Cenelec stanovil v príslušnej harmonizovanej norme (normách) nasledujúci systém (systémy) preukazovania zhody: Systém 3 : Pozri smernicu 89/106/EHS, príloha III (2) ii), druhá možnosť Výrobok (Výrobky) | Zamýšľané použitie | Úroveň (úrovne) alebo trieda (triedy) | Systém (systémy) preukazovania zhody | Zariadenia na vykurovanie vnútorných priestorov bez vnútorného zdroja energie Zariadenia na vykurovanie vnútorných priestorov, ktoré spaľujú pevné a kvapalné palivá | v budovách | – | 3 | Upresnenie systému by malo byť také, aby ho bolo možné realizovať aj v prípade, keď nie je potrebné určiť použitie pre určitú charakteristiku, pretože aspoň jeden členský štát nemá žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS v bode 1.2.3 výkladových dokumentov). V týchto prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku v tomto smere. SKUPINA VÝROBKOV ZARIADENIA NA VYKUROVANIE VNÚTORNÝCH PRIESTOROV (2/2) 1. Systémy preukazovania zhody Pre ďalej uvedený výrobok (výrobky) a zamýšľané použitie je potrebné, aby CEN/Cenelec stanovil v príslušnej harmonizovanej norme (normách) nasledujúci systém (systémy) preukazovania zhody: Systém 1 : Pozri smernicu 89/106/EHS, príloha III (2) i), bez kontrolných testov vzoriek. Systém 3 : Pozri smernicu 89/106/EHS, príloha III (2) ii), druhá možnosť. Systém 4 : Pozri smernicu 89/106/EHS, príloha III (2) ii), tretia možnosť. Výrobok (Výrobky) | Zamýšľané použitie | Úroveň (úrovne) alebo trieda (triedy) | Systém (systémy) preukazovania zhody | Zariadenia na vykurovanie vnútorných priestorov bez vnútorného zdroja energie Zariadenia na vykurovanie vnútornýchpriestorov, ktoré spaľujú pevné a kvapalné palivá | na použitie, ktoré podlieha predpisom pre požiarnu odolnosť | A, B, C | 1 | A, B, C | 3 | A, D, E, F | 4 | --------------------------------------------------